Arne Gørges fra Ravning spreder mel på gader og stræder, og det har han en helt særlig grund til. Han er nemlig en del af en klub, der tegner hvide streger hver uge.

Annonce

Ravning: I starten af december kunne man i Vejle Amts Folkeblad læse denne overskrift efter en begivenhed på Kirkestien i Ødsted: "Politi tilkaldt: Person så mystisk mand sprede mel i cirkler." Den mel-spredende mand er dog slet ikke så mystisk endda. Hans navn er Arne Gørges, han er fra Ravning, og grunden til, at han med mel i hånden tegnede cirkler, linjer, krydser og mere til i Ødsted, var blot, at han var i gang med at afsætte en løberute. Faktisk er det noget, han gør flere gange om året. Arne Gørges er nemlig en del af løbeklubben ONH3 med base på Vejle-egnen. En løbeklub lidt ud over det sædvanlige.

Arne og Hash House Harriers Løbeklubbens navn, ONH3, er en forkortelse for “Odense Nyborg Hash House Harriers”. Der er knap 2000 “Hash House Harrier”-løbeklubber spredt rundt i hele verden. I Danmark er der klubber i blandt andet Helsingør, København, Odense-Nyborg og Aarhus.

Den første klub for “Harriers”, som medlemmerne af løbeklubberne kalder sig, blev grundlagt i Malaysia i 1938 af engelske soldater - og deres oprindelige koncept med løb, noget godt at drikke og sjove kaldenavne holder stadig.

Løbeklubben ONH3 har base på Vejle-egnen. Den blev oprettet i 1990 i forbindelse med Storebæltsforbindelsen. Klubbens godt 20 medlemmer samles hver onsdag klokken 18.30 og løber hver gang forskellige steder. Der løbes omkring fem til 10 kilometer hver gang.

Arne Gørges har løbet som en del af “Hash House Harries” siden 1978. Han har boet og rejst mange forskellige steder i verden som ingeniør, og i alle landene har han løbet “Hash Runs” - herunder blandt andet i Kenya, Afghanistan, Oman, Dubai, Qatar, Bahrain, Libanon, Bulgarien, Albanien, Irland, Britiske Jomfruøer og Panama.

“Hash House Harriers” motto er: “A drinking club with a running problem”.

Annonce

Derfor melcirkler - og mere til

- I vores klub mødes vi hver eneste onsdag klokken 18.30, hele året rundt, uanset vind og vejr, og på skift tilrettelægger vi løberuter rundt omkring på Vejle-egnen. Jeg står især for at afsætte vores løberuter omkring Ødsted, Egtved, Bredsten og Nørup. Og det er her, at det med at sprede melcirkler - og mere til - kommer ind i billedet. Cirklerne er vores checkpoints på ruten sammen med prikker, linjer og krydser, forklarer Arne Gørges. Og tilføjer: -Endda under stormen i 1996, hvor træerne faldt, løb vi. Han fortæller videre, at løbeklubbens medlemmer så vidt muligt løber i flok. Dog er der altid nogen, som stikker af - og der er nogen, som halter bagud. Derfor sørger man for, at der via afsætningen af mærkerne er små hindringer, så holdet sammen finder den rette vej at løbe. Et kryds betyder for eksempel, at man er løbet forkert og skal vende om. - Og når vi finder den rette løberute, så råber vi altid "on on", supplerer Lillian Gørges. Hun er Arne Gørges' kone og er også en del af løbeholdet. Ligeledes er deres voksne børn, svigerbørn og børnebørn med fra tid til anden.

Annonce

Ayatollah og Gorgeous Lilly

Når Lillian og Arne Gørges løber sammen med deres klub, kalder de ikke hinanden ved deres døbenavne, for når man er en “Harrier” eller “Harrierette”, som kvinderne kaldes, har man altid et kaldenavn. Således hedder Arne Gørges “Ayatollah” og Lillian Gørges hedder “Gorgeous Lilly”. - Mange af dem, som vi løber med, kender jeg faktisk kun ved deres kaldenavne, lyder det fra Arne Gørges - der selv har fået sit navn på grund af sit lange hvide skæg, og fordi han i mange år arbejdede i Mellemøsten.

Med en melfyldt tennisbold kan man smart nok afsætte prik-mærker, der viser retningen man skal løbe. Foto: Christina Møgelvang Mosegaard

Annonce

Anderledes og sjovt

Arne Gørges har løbet “Hash Runs” siden 1978, hvor han blev introduceret til det under en udstationering som ingeniør i Bahrain. - Jeg startede med at løbe “Hash Runs”, fordi jeg syntes, at det lød sjovt og anderledes, siger Arne Gørges, der for øvrigt også bærer titlen “Beer Master”, hvor hans fornemmeste opgave er altid at have øl med til løbene. Siden da er det blevet til mange løb både nationalt og internationalt, både alene og sammen med hans kone. - Man bydes altid velkommen med åbne arme i de lande og klubber, man kommer til, tilføjer Lillian Gørges. De to har hundredvis af sjove T-shirts liggende i skabene fra de mange løb, som de har deltaget i. - Vi kunne faktisk rigtigt godt tænke os nogle flere medlemmer her i vores klub. Alle er meget velkomne. Vi har det sjovt, og vi er nok også lidt mærkelige, men det er sådan, det skal være, og så er der aldrig tabere, men kun vindere, når vi løber, lyder det afsluttende fra Arne Gørges - også kendt som “Ayatollah”.

Arne Gørges hedder Ayatollah, når han er ude med løbeklubben. Ved de særlige løbsarrangementer, får løberne altid en t-shirt. Denne her er med et satirisk og humoristisk dig og tegning skabt af løbeklubbens formand. Foto: Christina Møgelvang Mosegaard

Efter hvert løb sluttes der aktid af med en øl. Privatfoto

Lillian Gørges, Arne Gørges kone, er løbeklubbens "On Sec" (secretary) og hun holder styr på klubbens medlemmer, deres navne, logbogen - og meget mere til. Foto: Christina Møgelvang Mosegaard

Arne Gørges fra Ravning er en del af løbe- og orienteringsklubben ONH3. Når han afmærker til løbets ruter er det med ganske almindelig mel. Foto: Christina Møgelvang Mosegaard

Arne Gørges fra Ravning er en del af løbe- og orienteringsklubben ONH3. Når han afmærker til løbets ruter er det med ganske almindelig mel. Foto: Christina Møgelvang Mosegaard

Arne Gørges fra Ravning er en del af løbe- og orienteringsklubben ONH3. Når han afmærker til løbets ruter er det med ganske almindelig mel. Foto: Christina Møgelvang Mosegaard

Arne Gørges fra Ravning er en del af løbe- og orienteringsklubben ONH3. Når han afmærker til løbets ruter er det med ganske almindelig mel. Foto: Christina Møgelvang Mosegaard

Arne Gørges fra Ravning er en del af løbe- og orienteringsklubben ONH3. Når han afmærker til løbets ruter er det med ganske almindelig mel. Foto: Christina Møgelvang Mosegaard